ओबामा,सरकोजी ने की लीबिया में हिंसा रोकने की अपील  
ओबामा और निकोलस सरकोजी ने संयुक्त रूप से लीबिया में नागरिकों के खिलाफ जारी हिंसा को रोकने की अपील की।
अमेरिका के राष्ट्रपति बराक ओबामा और फ्रांस के राष्ट्रपति निकोलस सरकोजी ने संयुक्त रूप से लीबिया में नागरिकों के खिलाफ जारी हिंसा को रोकने की अपील की। ज्ञात हो की लीबिया के नेता मुअम्मार गद्दाफी को हटाने के लिए लगातार 10 दिनों से विरोध प्रदर्शनों का दौर जारी है।  समाचार एजेंसी डीपीए के मुताबिक ओबामा और सरकोजी के बीच गुरुवार को टेलीफोन पर बातचीत हुई। दोनों नेताओं ने उत्तरी अफ्रीकी देश में जारी संकट पर एक दूसरे की सूचनाओं को साझा किया। सरकोजी ने कहा कि लीबिया में मानवीय सहायता पहुंचाने के लिए ठोस कदम उठाए जाने की आवश्यकता है और प्रदर्शनकारियों पर हमले के जिम्मेदार लोगों को सजा देने की जरूरत है। दोनों नेताओं ने लीबिया के संकट को लेकर एक दूसरे के सम्पर्क में रहने पर भी सहमति व्यक्त की।